YK:n sisäinen tutkinta: 250 sisäistä petos- ja korruptioepäilyä - Ulkomaat - Ilta-Sanomat
YK:n sisäinen tutkinta: 250 sisäistä petos- ja korruptioepäilyä
Julkaistu: 11.1.2008 7:54 , Päivitetty: 11.1.2008 10:37
YK:n sisäisen tarkastuksen yksikkö on löytänyt yllättävän suuren määrän korruptiota ja väärinkäytöksiä maailmanjärjestön sisältä, kertoi yksikön johtaja Inga-Britt Ahlenius myöhään torstaina. Parhaillaan tutkitaan hänen mukaansa 250:tä tapausta.
Maailmanjärjestö joutui huonoon valoon jo vuonna 2006, kun ilmeni todisteita korruptiosta, joka liittyi YK:n Ruokaa öljystä -ohjelmaan Irakissa. Skandaalin jälkeen järjestö päätti, että kaikkien johtavassa asemassa olevien työntekijöiden täytyy kertoa omistuksistaan julkisesti.
Määräys ei ulotu pääsihteeriin, mutta Ban Ki-moon on ilmoittanut omaisuutensa suuruuden vapaaehtoisesti. Pääsihteerin omaisuus on arviolta miljoonasta kahteen miljoonaan euroa. YK-virassaan hän ansaitsee runsaat 300 000 euroa vuodessa.
Hurrikaanin uhrit soittivat saadakseen apua kattojen korjaamiseen – heille tarjottiin puhelinseksiä 23:22